CELEX: 62015CA0531
Language: el
Date: 2017-10-19 00:00:00
Title: Υπόθεση C-531/15: Απόφαση του Δικαστηρίου (πέμπτο τμήμα) της 19ης Οκτωβρίου 2017 [αίτηση του Tribunal Superior de Justicia de Galicia (Ισπανία) για την έκδοση προδικαστικής αποφάσεως] — Elda Otero Ramos κατά Servicio Galego de Saúde, Instituto Nacional de la Seguridad Social (Προδικαστική παραπομπή — Οδηγία 92/85/ΕΟΚ — Άρθρο 4, παράγραφος 1 — Προστασία της ασφάλειας και της υγείας των εργαζόμενων — Γαλουχούσα εργαζομένη — Αξιολόγηση των κινδύνων που ενέχει η θέση εργασίας — Αμφισβήτηση από την ενδιαφερόμενη εργαζομένη — Οδηγία 2006/54/ΕΚ — Άρθρο 19 — Ίση μεταχείριση — Δυσμενής διάκριση λόγω φύλου — Βάρος αποδείξεως)

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/2
            
         Απόφαση του Δικαστηρίου (πέμπτο τμήμα) της 19ης Οκτωβρίου 2017 [αίτηση του Tribunal Superior de Justicia de Galicia (Ισπανία) για την έκδοση προδικαστικής αποφάσεως] — Elda Otero Ramos κατά Servicio Galego de Saúde, Instituto Nacional de la Seguridad Social
   (Υπόθεση C-531/15) (1)
   
   ((Προδικαστική παραπομπή - Οδηγία 92/85/ΕΟΚ - Άρθρο 4, παράγραφος 1 - Προστασία της ασφάλειας και της υγείας των εργαζόμενων - Γαλουχούσα εργαζομένη - Αξιολόγηση των κινδύνων που ενέχει η θέση εργασίας - Αμφισβήτηση από την ενδιαφερόμενη εργαζομένη - Οδηγία 2006/54/ΕΚ - Άρθρο 19 - Ίση μεταχείριση - Δυσμενής διάκριση λόγω φύλου - Βάρος αποδείξεως))
   (2017/C 424/02)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de Galicia
   
      Διάδικοι στην υπόθεση της κύριας δίκης
   
   Elda Otero Ramos
   
      κατά
   
   Servicio Galego de Saúde, Instituto Nacional de la Seguridad Social
   
      Διατακτικό
   
   
               1)
            
            
               Το άρθρο 19, παράγραφος 1, της οδηγίας 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης, έχει την έννοια ότι εφαρμόζεται σε μια περίπτωση όπως η επίμαχη στην υπόθεση της κύριας δίκης, στην οποία μια γαλουχούσα εργαζομένη αμφισβητεί, ενώπιον εθνικού δικαστηρίου ή άλλης αρμόδιας αρχής του οικείου κράτους μέλους, την αξιολόγηση των κινδύνων που ενέχει η θέση εργασίας της, καθόσον αυτή δεν διενεργήθηκε σύμφωνα με το άρθρο 4, παράγραφος 1, της οδηγίας 92/85/ΕΟΚ του Συμβουλίου, της 19ης Οκτωβρίου 1992, σχετικά με την εφαρμογή μέτρων που αποβλέπουν στη βελτίωση της υγείας και της ασφάλειας κατά την εργασία των εγκύων, λεχώνων και γαλουχουσών εργαζομένων.
            
         
               2)
            
            
               Το άρθρο 19, παράγραφος 1, της οδηγίας 2006/54 έχει την έννοια ότι, σε μια περίπτωση όπως η επίμαχη στην υπόθεση της κύριας δίκης, στην ενδιαφερόμενη εργαζομένη εναπόκειται να αποδείξει τα πραγματικά εκείνα περιστατικά, από τα οποία να δύναται να συναχθεί ότι η αξιολόγηση των κινδύνων που ενέχει η θέση εργασίας της δεν πραγματοποιήθηκε σύμφωνα με τις απαιτήσεις του άρθρου 4, παράγραφος 1, της οδηγίας 92/85, ώστε να τεκμαίρεται επομένως η ύπαρξη άμεσης διάκρισης λόγω φύλου, κατά την έννοια της οδηγίας 2006/54, πράγμα που εναπόκειται στο αιτούν δικαστήριο να εξακριβώσει. Ως εκ τούτου, στους εναγομένους θα εναπόκειται να αποδείξουν ότι η εν λόγω αξιολόγηση των κινδύνων πραγματοποιήθηκε σύμφωνα με τις απαιτήσεις της διάταξης αυτής και ότι δεν υπήρξε επομένως παραβίαση της αρχής της απαγόρευσης των διακρίσεων.
            
         
      (1)  ΕΕ C 429 της 21.12.2015.